EkBass/fiwiki-20250220-pages-articles huggingface dataset:
Team Meritus

Team Meritus tunnettu myös nimellä MY QI-Meritus Mahara on malesialainen pikkuformulatalli, joka on kilpaillut Aasian Formula BMW ja Aasian Formula V6 sarjoissa. Tallin perustivat vuonna 1996 Peter Thompson ja Firhat Mokhzani. Vuonna 2003 tallin nimeksi tuli Qi-Meritus Mahara. Vuosina 2008-2010 talli kilpaili Aasian GP2-sarjassa saavuttaen yhden voiton, 4 palkintosijaa ja 62 pistettä. == Aasian GP2 -tulokset == Kausi Runko Moottori Renkaat Kuljettajat 1 2 3 4 5 6 7 8 9 10 11 12 Pisteet Sijoitus 2008 GP2/05 Renault V8 DUB1 FEA DUB1 SPR IND FEA IND SPR MAL FEA MAL SPR BHR FEA BHR SPR DUB2 FEA DUB2 SPR 17 9. 2008 GP2/05 Renault V8 Hiroki Yoshimoto 6 4 Kesk. 20 Kesk. 10 12 4 5 13 17 9. 2008 GP2/05 Renault V8 Luca Filippi 5 Kesk. DSQ 21 Kesk. Kesk. Kesk. 11 12 Kesk. 17 9. 2008–2009 GP2/05 Renault V8 CHN FEA CHN SPR DUB FEA DUB SPR BHR1 FEA BHR1 SPR QTA FEA QTA SPR MAL FEA MAL SPR BHR2 FEA BHR2 SPR 9 10. 2008–2009 GP2/05 Renault V8 Alex Yoong 14 9 Kesk. C 9 10. 2008–2009 GP2/05 Renault V8 Marco Bonanomi 20 10 16 11 Kesk. 14 14 8 9 10. 2008–2009 GP2/05 Renault V8 Earl Bamber 6 2 Kesk. C 11 7 9 10. 2008–2009 GP2/05 Renault V8 Álvaro Parente 17 16 11 9 Kesk. 13 9 10. 2009–2010 GP2/05 Renault V8 ABU1 FEA ABU1 SPR ABU2 FEA ABU2 SPR BHR1 FEA BHR1 SPR BHR2 FEA BHR2 SPR 34 4. 2009–2010 GP2/05 Renault V8 Luca Filippi 2 8 14† 17 2 18 1 8 34 4. 2009–2010 GP2/05 Renault V8 Diego Nunes Kesk. 13 34 4. 2009–2010 GP2/05 Renault V8 Alexander Rossi 4 5 6 9 Kesk. Kesk. 11 5 34 4. ==Lähteet== Luokka:GP2-tallit Luokka:Malesialaiset autourheilutallit
Karnali

Karnali () on yksi Nepalin neljästätoista vyöhykkeestä ja osa Nepalin Keskilännen kehitysaluetta (Madhya Pashchimanchal). Karnali rajautuu pohjoisessa Kiinan Tiibetin autonomiseen alueeseen. Nepalin vyöhykkeistä naapureita ovat Dhawalagiri idässä, Rapti ja Bheri etelässä sekä Seti lännessä. Vyöhyke on pinta-alaltaan (21 351 neliökilometriä) Nepalin suurin. Alueella eli vuonna 2001 yhteensä noin 309 000 asukasta; vuoteen 2011 mennessä väkiluku oli kasvanut yli 20 prosenttia runsaaseen 388 000:een. Vyöhykkeen hallinnollisena keskuksena toimi vuoteen 2014 saakka Jumlan piirikunnan Kartik Swamin kylä (VDC, 2 186 as. vuonna 2011). Toukokuussa 2014 se yhdistettiin osaksi piirikunnan ensimmäistä kaupunkia, joka nimettiin asukasluvultaan suurimman kyläkomitean (VDC) mukaan Chandan Nathiksi ja muodostettiin lähekkäisistä kyläkomiteoista. Karnali on yksi Nepalin köyhimmistä ja eristyneimmistä alueista, eikä sinne ole vielä kunnollisia kulkuyhteyksiä. Vyöhyke on luontomatkailijoiden suosima matkakohde, ja siellä sijaitsee Nepalin suurin kansallispuisto, Shey Phoksundon kansallispuisto, sekä pienempi Raran kansallispuisto.Destinations in Nepal Nepal Channel == Piirikunnat == Karnali jakaantuu viiteen piirikuntaan. Väestö-, pinta-ala- ja asukastiheystiedot ovat vuodelta 2011. * Dolpa (nepaliksi: डोल्पा, Ḍolpā), 36 700 as., 7 889 km²; 5 as./km² * Humla (हुम्ला, Humlā), 50 858 as., 5 655 km²; 9 as./km² * Jumla (जुम्ला, Jumlā), 108 921 as., 2 531 km²; 43 as./km² * Kalikot (कालिकोट, Kālikoṭ), 136 948 as., 1 741 km²; 79 as./km² * Mugu (मुगु, Mugu), 55 286 as., 3 535 km²; 16 as./km² Dunai, Dolpo, Nepal.JPG|Dunai, Dolpan piirikunnan keskuskylä. Dho village Dolpa.JPG|Dhon kylä Dolpan piirikunnassa. Chorten and barley fields.jpg|Asutusta ja stupa noin 4 000 metrin korkeudessa kaurapeltojen keskellä, Dolpan piirikunnassa. Manma.jpg| Kylä (Manma) Kalikotin piirikunnassa. Simikot 3.JPG|Simikotin kylä Humlan piirikunnassa. Oikealla kylän pienlentokenttä. == Lähteet == == Aiheesta muualla == * UNDAF District profiles (select a District by clicking on the map) (un.org.np) Luokka:Karnali
WWE Heat

WWE Heat (alun perin nimeltään Sunday Night Heat) oli WWE:n esittämä ohjelma, jossa esiintyy painijoita RAW'sta ja SmackDownista. WWF Sunday Night Heat esitettiin ensimmäisen kerran elokuussa vuonna 1998. Ohjelma oli alun perin WWE'n toiseksi suurin showpainiohjelma WWE RAW'n rinnalla ennen kuin WWE SmackDown tuli vuonna 1999. Alkuaikoina se sisälsi paljon suuremman luokan vapaapainijoita, käsitteli ja edisti isoja juonikuvioita jotka olivat tapahtuneet edeltävinä viikkoina RAW'ssa. Kun ohjelma näytettiin joka sunnuntai, nimensä mukaisesti, sen erikoisuutena oli esitysaika joka oli aina tuntia ennen jokaista WWE Pay Per View'iä. Tällöin ohjelma aina mainosti/hehkutti tulevaa tapahtumaa erilaisilla matseilla tai segmenteillä, jotka pystyivät vaikuttamaan itse Pay Per View'in juonikuvion kannalta. WWE Heat toimi siis myös edesmenneenä WWE Free For All -ohjelmana (joka lopetettiin WWE Heatin tultua). WWF SmackDown teki ensiesiintymisen vuonna 1999 näin ottaen WWF Sunday Night Heatin paikan, josta tulikin WWF Jakked/Metal -ohjelmien tapainen, jossa esiintyi vähemmän kuuluisia painijoita ja kerrattiin WWE RAW'ssa, sekä WWE SmackDown'ssa viikon aikana tapahtuneet tapahtumat. Ohjelman matsit myös nauhoitettiin aina ennen WWE SmackDownin nauhoituksia. Tämän jälkeen WWF Sunday Night Heat näytti hetken aikaa ohjelmissaan paljon musiikkivideon tapaisia videoita, jossa käytiin nopeasti viikon tapahtumat läpi. Ohjelma kumminkin palasi tavalliseen formaattiin parin kuukauden jälkeen. Vuoden 2000 lopulla ohjelman formaati jälleen muuttui ja ohjelmaa alettiin isännöimään WWF New York'sta käsin (WWF New York oli WWE'n omistama kahvila joka oli hyvin showpaini-painotteinen. WWF Sunday Night Heat -ohjelmaa isännöi mm. Kevin Kelly, Michael Cole, Michael Hayes, Tazz ja Jonathan Coachman. Ohjelmassa myös vieraili painijoita silloin tällöin ja joskus WWF New York oli tapahtumapaikkana juonikuvijoille. Vuonna 2002 World Wrestling Federation jouduttua muuttamaan nimensä World Wrestling Entertainment'ksi eli WWE'ksi, ohjelman nimi myös muuttui WWE Sunday Night Heat'ksi. Vuonna 2005 WWE Sunday Night Heat'ia ei enää valittu USA Network -kanavan ohjelmatarjontaa jättäen amerikkalaisille mitään mahdollisuutta katsoa ohjelmaa. Ohjelma pysyi kumminkin kansainvälisillä markkinoilla eli se näkyi ulkomaalaisilla kanavilla. WWE päätti tarjota amerikkalaisille mahdollisuuden katsoa WWE Sunday Night Heatia streamina heidän kotisivuiltaan. Esittämisaika siirtyi perjantaille, joka johti WWE Sunday Night Heat -nimen muuttamista WWE Heat'ksi. Kymmenen vuoden historian jälkeen viimeinen WWE Heat esitettiin toukokuussa 2008. Luokka:Showpaini
Celeste Bonin

Celeste Beryl Bonin (s. 7. lokakuuta 1986) on yhdysvaltalainen showpainija, joka tunnetaan paremmin kehänimellä Kaitlyn. Hän on työskennellyt World Wrestling Entertainmentille (WWE) ja otettut Florida Championship Wrestlingissä (FCW). Hän voitti kolmannen kauden WWE NXT:n. Kaitlyn on valittu myös WWE:n Divas Championiksi. == Uran alku == Bonin teki kehokuntoilun debyyttinsä 19 vuoden ikäisenä vuonna 2006. Sen jälkeen vuonna 2007 Bonin voitti NPC John Sherman Classic Bodybuilding Figuren ja Fitness -mestaruuden ja tuli viidenneksi Arnold Classicissa. Hän oli myös viiden parhaan joukossa MuscleMania Superbodyssa vuonna 2007. Vuonna 2008 hänet nimettiin "Miss Novemberiksi" Hardfitness Calendarissa, ja hän sijoittui 16. Junior Nationaleissa samana vuonna. Vuonna 2009 Bonin valittiin Flex-lehdessä "Hottie of the Dayksi". == World Wrestling Entertainment == === Florida Championship Wrestling=== Heinäkuussa 2010 World Wrestling Entertainment (WWE) allekirjoitti sopimuksen Bonin kanssa ja hänet siirrettiin Florida Championship Wrestlingiin (FCW). Hän debytoi nimellä Celeste kilpaillen bikinikisassa. Bonin nimi vaihtui pian Ricki Vaughniksi. Hän ei kuitenkaan ikinä debytoinut sillä nimellä, koska hän vaihtoi sen NXT-nimeensä Kaitlyniin. 22. elokuuta 2010 Bonin teki TV-debyyttinsä FCW:n jaksossa lumberjillinä AJ Leen ja Naomi Knightin välisessä Queen of FCW/FCW Divas -mestaruusottelussa. === NXT === 7\. syyskuuta ilmoitettiin, että Kaitlyn liittyisi 3. kauden WWE NXT:hen mentorinaan Vickie Guerrero. Kaitlyn paikkasi Guerreron alkuperäisen rookien, Aloisian, jonka Guerrero erotti. Samalla viikolla Bonin kilpaili epäonnistuneesti tanssikisassa ja 'nappaa lippu'-kisassa. Seuraavalla viikolla Kaitlyn teki kehädebyyttinsä, kun hän ja Vickien poikaystävä Dolph Ziggler voittivat A.J:n ja Primon miksatussa tag team-ottelussa. Hän voitti myös esteratahaasteen. 21. syyskuuta Kaitlyn ja LayCool (Layla ja Michelle McCool) hävisivät NXT:ssä Kelly Kellylle, Naomille ja Jamielle kuuden diivan joukkueottelussa, jonka aikana Kaitlyn selätettiin. Ottelun jälkeen Lay-Cool hyökkäsi Kaitlynin kimppuun, kun Vickie läksytti häntä. Saman viikon SmackDownissa 24. syyskuuta Kaitlyn ja Guerrero saattelivat Zigglerin kehään. Kun Guerrero käski Kaitlynin häipyä, tämä tönäisi Guerreroa ja lähti. Kaitlyn voitti ensimmäisen 1 vs. 1 -ottelunsa Vickieta vastaan 5. lokakuuta NXT:ssä. 2. marraskuuta Kaitlyn ja Ziggler yllätettiin NXT:ssä suutelemasta toisiaan seinän takaa. Kun Vickie kävi Kaitlynin kimppuun, Kaitlyn heitti Vickien päälle hääkakun, joka oli tarkoitettu Goldustille ja Aksanalle. 5. marraskuuta Kaitlyn ja Vickie kohtasivat SmackDownissa uusintaottelussa, jonka Vickie voitti käyttäen hyväkseen köysiä. 30. marraskuuta Kaitlyn voitti NXT:n 3. kauden kukistaen Naomin finaalissa. == Mestaruudet ja saavutukset == * World Wrestling Entertainment ** WWE NXT voitto (kolmas kausi) == Lähteet == *WWE:n profiili === Viitteet === Luokka:Yhdysvaltalaiset showpainijat Luokka:Vuonna 1986 syntyneet Luokka:Elävät henkilöt
Urho Julin

Urho Johannes Julin (16. lokakuuta 1928 Haukipudas – 27. toukokuuta 2002) oli suomalainen kestävyysjuoksija. Julin sijoittui Helsingin olympialaisissa 1952 3 000 metrin estejuoksun kolmannessa alkuerässä viidenneksi ajalla 9.09,4 ja karsiutui jatkosta. Brysselin EM-kilpailuissa 1950 hän sijoittui estejuoksussa kymmenenneksi ja Bernin EM-kilpailuissa 1954 hän sijoittui 5 000 metrin juoksussa kahdeksanneksi. Kalevan kisoissa Julin saavutti estejuoksussa hopeaa vuosina 1950 ja 1952, 5 000 metrin juoksussa hopeaa vuonna 1952 ja 10 000 metrin juoksussa kultaa vuonna 1957 ja pronssia 1956. Hän sijoittui Brysselin kansainvälisissä maastojuoksukilpailuissa 22. marraskuuta 1953 kolmanneksi. Julinin valmentajana toimi Olli Virho. ==Lähteet== Luokka:Suomalaiset kestävyysjuoksijat Luokka:Suomalaiset estejuoksijat Luokka:Suomalaiset maastojuoksijat Luokka:Vuonna 1928 syntyneet Luokka:Vuonna 2002 kuolleet
Michael Bunluen Mansap

Michael Bunluen Mansap (2. huhtikuuta 1929 – 2. joulukuuta 2010) oli katolisen kirkon thaimaalainen piispa. Hänet vihittiin papiksi 21. joulukuuta 1951 ja sitten piispaksi 12. elokuuta 1976; hänet oli 21. toukokuuta 1976 nimitetty Ubon Ratchathanin hiippakunnan piispaksi, jona hän toimi, kunnes jäi eläkkeelle 25. maaliskuuta 2006. Hän kuoli 81-vuotiaana joulukuussa 2010.Catholic-Hierarchy.org: Bishop Michael Bunluen Mansap == Lähteet == Luokka:Thaimaalaiset katoliset piispat Luokka:Vuonna 1929 syntyneet Luokka:Vuonna 2010 kuolleet
Tiibetin futishullut

Tiibetin futishullut () on bhutanilainen Khyentse Norbun ohjaama elokuva vuodelta 1999. Se sijoittuu buddhalaisluostariin, jossa varttuva 14-vuotias poika kiinnostuu jalkapallosta ja käy katsomassa sitä salaa televisiosta. == Lähteet== Luokka:Bhutanilaiset elokuvat Luokka:Vuoden 1999 australialaiset elokuvat Luokka:Jalkapalloelokuvat Luokka:Komediaelokuvat
Kriengsak Kovithavanij

Francis Xavier Kriengsak Kovithavanij (; s. 27. kesäkuuta 1949 Ban Rak) on katolisen kirkon 11. heinäkuuta 1976 vihitty thaimaalainen pappi. Piispaksi hänet vihittiin 2. kesäkuuta 2007; hänet oli 7. maaliskuuta nimitetty Nakhon Sawanin hiippakunnan piispaksi. Vuonna 2009 hän aloitti Bangkokin arkkihiippakunnan arkkipiispana. Vuonna 2015 hänet ylennettiin kardinaaliksi.Catholic-Hierarchy.org: Archbishop Francis Xavier Kriengsak Kovithavanij Kovithavanij meni seminaariin Sampranissa ja opiskeli vuosina 1970–1976 filosofiaa ja teologiaa Rooman Paavillisessa Urbaniana-yliopistossa. 1980-luvulla hän erikoistui Paavillisessa gregoriaanisessa yliopistossa spiritualiteettiin.Fides Service - ASIA/THAILAND - The Pope appoints new Bishop of Nakhon Sawan == Lähteet == Luokka:Thaimaalaiset kardinaalit Luokka:Thaimaalaiset katoliset piispat Luokka:Katoliset arkkipiispat Luokka:Vuonna 1949 syntyneet Luokka:Elävät henkilöt
Kulkureita ja taikureita

Kulkureita ja taikureita () on bhutanilainen Khyentse Norbun ohjaama elokuva vuodelta 2003. Se on ensimmäinen Bhutanissa kuvattu kokoillan fiktioelokuva. Elokuva kertoo kahden miehen matkasta syrjäseudulta koti pääkaupunkia, unelmista ja rakkaudesta. == Lähteet == * === Viitteet === Luokka:Bhutanilaiset elokuvat Luokka:Vuoden 2003 australialaiset elokuvat Luokka:Draamaelokuvat
GFAJ-1

GFAJ-1 on ekstremofiilinen bakteeri, jonka aineenvaihdunnassa tutkija Felicia Wolfe-Simonin tutkimusryhmän yksittäisen ja varmistamattoman tutkimuksen mukaan toimisi fosforin puuttuessa sen sijaan arseeni.NASA-Funded Research Discovers Life Built With Toxic Chemical Arsenic-loving bacteria may help in hunt for alien life Lajin ajateltiin olevan ensimmäinen esimerkki vaihtoehtoisiin biokemioihin pohjautuvasta elämästä. GFAJ-1 kuuluu samaan evolutiiviseen kehityslinjaan kuin kaikki muutkin maapallolla elävät eliöt. Sen ajateltiin Wolfe-Simonin tutkijaryhmän tuloksiin nojaten voivan elää ilman fosforia ja käyttää sen sijasta arseenia aineenvaihduntaan, rakenteisiin ja lisääntymiseen. Toisaalta sen todettiin elävän myös fosforilla, ja sen kasvu todettiin nopeammaksi fosfaattipitoisissa kuin vähäfosfaattisissa arseenipitoisissa oloissa.Bacteria that can live on arsenic Arsenic-eating microbe may redefine chemistry of life NASAn rahoittama Arizonan yliopiston tutkijaryhmä löysi bakteerit Kaliforniassa sijaitsevasta, voimakkaasti suola- ja arseenipitoisesta Mono Lake -järvestä. Ei tunnettu mekanismia, millä tavalla arseeni olisi fosforin tilalla bakteerin proteiineissa tai DNA:ssa, eikä solun sisäistä arseenin käsittelykoneistoa tunneta. Arseenia kuitenkin eristettiin bakteerien proteiineista, lipideistä, aineenvaihduntatuotteista ja nukleiinihaposta. Arseenihapon (H3AsO4) suolat eli arsenaatit ovat kemiallisesti huomattavan paljon fosfaatteja muistuttavia, ja laboratoriotutkimukset suoritettiin lähes fosforittomassa tilassa. Muun muassa astrobiologi Steven Benner totesi Science-lehdelle tämän tutkimustyön olleen sikäli kesken, että tutkimus ei todennut, onko arseeni todella juuri fosforin tilalla käytössä bakteerin proteiineissa ja DNA:ssa.A Bacterium That Can Grow by Using Arsenic Instead of Phosphorus Useissa myöhemmissä tutkimuksissa osoitettiin, että GFAJ-1 ei pystynytkään korvaamaan fosforia arseenilla solukalvonsa molekyyleissä ja DNA:ssansa. Erityistä kiinnostusta näytti herättävän kysymys, voisiko elämää syntyä ja kehittyä itsenäisesti Mono Laken kaltaisissa olosuhteissa vaihtoehtoista väylää esimerkiksi ulkoavaruudessa ilman fosforia. Siihen löytö ei antanut suoraa vastausta. ==Felicia Wolfe- Simon ja tiedeyhteisön kritiikki== GFAJ-1-mikrobin eristäneen Nasan tutkijaryhmän kasvoksi nousi Felicia Wolfe-Simon. Tutkimustyön löydökset ja näiden maailmanlaajuinen julkaiseminen Nasan tiedotustilaisuudessa kirvoitti tiedeyhteisössä vahvaa kritiikkiä, joka on henkilöitynyt nimenomaan nuoreen Wolfe-Simoniin. GFAJ-1 on akronyymi, joka syntyi leikkisästi sanoista get- felica-a-job.http://www.popsci.com/science/article/2011-09/scientist-strange- land?page=1 ==Lähteet== ==Aiheesta muualla== *Wolfe-Simon et al. (2010) A Bacterium That Can Grow by Using Arsenic Instead of Phosphorus. Science Luokka:Proteobacteria Luokka:Ekstremofiilit
Nivalan vaakuna

Nivalan vaakuna on Nivalan kaupungin tunnus. Vaakunan aihe kuvaa paikkakunnalle tyypillistä mallia, ja samalla portin muoto muistuttaa kunnan nimen alkukirjainta. Vaakunan selitys kuuluu ”vihreässä kentässä yksipuolinen kultainen puuportti.” Vaakunan on suunnitellut nivalalaislähtöisen presidentti Kyösti Kallion poika Kalervo Kallio ja Nivalan kunnanvaltuusto hyväksyi sen kokouksessaan 23. marraskuuta 1964. Sisäasiainministeriö vahvisti vaakunan käyttöön 4. helmikuuta 1965. == Lähteet == * * Nivala Vaakuna
Eila Nevalainen

Eila Nevalainen (s. 10. helmikuuta 1948 Juuka) on suomalainen tiedottaja ja toimittaja. Nevalainen toimi marraskuusta 2007 helmikuuhun 2012 tasavallan presidentin kanslian lehdistöpäällikkönä. Tätä ennen hän toimi Euroopan parlamentin sosiaalidemokraattisen ryhmän neuvonantajana vuodesta 1996 sekä Euroopan komission jäsenenä toimineen Erkki Liikasen tiedottajana vuosina 1997–1999 ja kabinetin jäsenenä vuosina 2001–2004. Nevalainen on koulutukseltaan yhteiskuntatieteiden kandidaatti, joksi hän valmistui vuonna 1971 Tampereen yliopistosta. Hän työskenteli toimittajanurallaan 1970–1973 toimittajana Kansan Lehdessä, 1973–1978 toimittajana ja toimitussihteerinä Me- lehdessä ja Maanmiehessä, 1978–1987 toimittajana ja toimituspäällikkönä Talouselämässä ja 1988–1994 päätoimittajana Markkinointi & Mainonnan edeltäjälehdessä Mainosuutisissa. Hän on työskennellyt myös Espoon tiedotussihteerinä vuosina 1977–1978 ja Pirkko Työläjärven poliittisena sihteerinä vuosina 1980–1982, Työläjärven toimiessa ensin ministerinä valtiovarainministeriössä ja myöhemmin kauppa- ja teollisuusministerinä Koiviston II hallituksessa. Nevalainen on toimittanut kaksi kirjaa, teoksen Naisen luokkakuva – 8 otosta vuonna 1978 ja Erkki Liikasen Brysselin päiväkirjat 1990–1994 vuonna 1995. Nevalainen on puoluekannaltaan sosialidemokraatti. Hän liittyi SDP:n jäseneksi työskennellessään Kansan Lehden toimittajana. == Lähteet == Luokka:Suomalaiset päätoimittajat Luokka:Suomalaiset tiedottajat Luokka:Vuonna 1948 syntyneet Luokka:Elävät henkilöt Luokka:Erityisavustajat
Brockville

Brockville on lähes 22 000 asukkaan kaupunki Ontarion provinssissa Kanadassa. Se sijaitsee Saint Lawrence -joen pohjoisrannalla, rautateiden risteyskohdassa, noin 80 kilometriä Kingstonista itään. Kaupungin tärkeimpiä työllistäjiä ovat sähkö-, elektroniikka-, lääke- ja kemianteollisuus sekä Thousand Islandsiin suuntautuva matkailu ja siellä sijaitsee St. Lawrence Collegen opetusyksikkö. Kaupunki on kuuluisa monista historiallisista rakennuksistaan, esimerkiksi jyhkeästä oikeustalosta (1842−44) ja Kanadan ensimmäisestä rautatietunnelista (1860), ja siellä ilmestyy Ontarion vanhin sanomalehti The Recorder & Times (1821). Brockville perustettiin vuonna 1785 Yhdysvalloista paenneiden lojalistien siirtokunnaksi. Alun perin sen nimi oli Elizabethtown, mutta nimi muutettiin myöhemmin nykyiselleen kenraalimajuri Isaac Brockin kunniaksi. Vuonna 1808 Ylä-Kanadan hallitus päätti tehdä kaupungista paikallishallinnon keskuksen ja rakennutti sinne oikeustalon ja vankilan. Väkiluku alkoi kasvaa kuitenkin toden teolla vasta vuoden 1855 jälkeen, kun Grand Trunk Railway (nykyinen Canadian National Railway) rakensi sinne rautatieyhteyden Montréalista. == Lähteet == == Aiheesta muualla == Luokka:Ontarion kaupungit
NEMS

NEMS (tunnetaan myös nimillä NEMS International, NEMS Records & Tapes ja NEMS Records Ltd.) oli vuosina 1975–1983 toiminut englantilainen levy-yhtiö. Sen toiminta keskittyi mm. Black Sabbathin ja Nazarethin katalogien uusintajulkaisuihin Britanniassa, Euroopassa ja Japanissa. Yhtiö omisti myös aiemmin kaatuneen Immediate Recordsin katalogin. Muita artisteja merkillä olivat mm. UK Subs, The Boys ja Marianne Faithfull. Yhtiön kaaduttua vuonna 1983 Sanctuary Recordsiin kuuluva Castle Communications hankki yhtiön katalogin. Tätä yhtiötä ei pidä sekoittaa Brian Epsteinin NEMS-yhtiöihin tai Nems Enterprises -nimiseen argentiinalaiseen heavy metal -levymerkkiin. == Aiheesta muualla == Artikkeli yhtiöstä ja sen katalogi Luokka:Brittiläiset levy-yhtiöt
Amo Chhu

Amo Chhu eli Torsa on yksi Bhutanin länsiosan suurimmista joista. Sivujokineen se on 310 km pitkä. Se saa alkunsa Tiibetistä ja virtaa Chumbin laaksoa pitkin Bhutanin puolelle. Rinteet ovat jyrkät ja joessa on talvellakin vuolas virta. Himalajan juurella joki laskeutuu Duaarien tasangolle ja levenee.River System of Bhutan FAO Joki virtaa Phuntsholingin kaupungin läpi ja jatkaa Intian puolelle Länsi-Bengaliin.Bhutan rivers Magic Nepal == Lähteet == Luokka:Bhutanin joet Luokka:Kiinan joet Luokka:Intian joet Luokka:Gangesin vesistö
WWF LiveWire

WWF LiveWire oli WWE:n esittämä showpainiohjelma, jossa katsojat pystyivät olemaan interaktiivisia soittamalla tai lähettämällä sähköpostia juontajille sekä vieraille. WWF LiveWire oli ensimmäinen WWE'n tekemä interaktiivinen ohjelma. Myöhemmin formaatti muuttui ja WWF LiveWirestä tuli viikoittainen ohjelma, jossa tiivistettiin ja kerrattiin tapahtumat mitä RAW'ssa, Heatissa ja SmackDownissa oli tapahtunut viikon aikana. Ohjelma on myös erikoinen siitä, että se on yksi harvoista ohjelmista missä Marissa Mazzola-McMahon, Shane McMahonin nykyinen vaimo on esiintynyt. WWF LiveWire esitettiin ensimmäisen kerran syyskuussa vuonna 1996. Ohjelma korvasi sitä ennen paikalla olleen WWF Mania -nimisen ohjelman. Alkuperäiseen formaattiin kuului se, että ohjelma esitettiin suorana ja katsojat pystyivät esittämään vierailevilta painijoilta kysymyksiä puhelimitse tai kirjeitse. Ohjelmaa isännöi alun perin Todd Pettengill. Myöhemmin LiveWiren formaatti muuttui ohjelmaksi jossa kerrattiin viikon aikana tapahtuneet tapahtumat WWE'ssä ja mainostettiin tulevia tapahtumia. Juontajana toimi Michael Cole. Ohjelmassa jaettiin palkintoja katsojille jotka vastasivat viikoittaisiin kysymyksiin hyvin ja heidän vastaus esitettiin ohjelmassa. WWF LiveWire toisinaan näytti Exclusive -pätkiä joita ei nähty muissa ohjelmissa. Exclusive -pätkä saattoi olla haastattelu tai esimerkiksi pätkä joka oli nauhoitettu RAW'in nauhoitusten jälkeen. Loppuaikona juontaja vaihtui Jonathan Coachmanin ja WWF LiveWiren viimeinen lähetys oli elokuussa vuonna 2001. WWF LiveWiren tilalle tuli samankaltainen ohjelma nimeltä WWE Excess. Luokka:Showpaini Luokka:Urheiluohjelmat
Intiaanit (vuoden 2010 kirja)

Intiaanit: Pohjois-Amerikan alkuperäiskansojen historia on Rani-Henrik Anderssonin ja Markku Henrikssonin kirja, joka ilmestyi 2010 Gaudeamuksen kustantamana. Teos pyrkii valottamaan sitä todellisuutta, joka on elokuvien ja muun viihteen sekä taiteen esittämän kuvan takana. Kuvan vaikutus on ollut niin voimakas, että todellista kuvaa on vaikea nähdä, ja osasta sellaista, mikä ei alun perin ollut totta, on tullut intiaaneille itselleenkin totta. Intiaanit ovat saaneet omaa ääntään kuuluviin toisen maailmansodan jälkeen, ja heidän kulttuurinsa on saanut suosijoita myös muualla kuin Pohjois-Amerikassa. Teoksen aiheena on niin kulttuuri kuin politiikkakin.Andersson ja Henriksson, s. 10 Pohjois-Amerikan alkuperäiskansoiksi teoksessa käsitetään kaikki Pohjois-Amerikan alueella asuvat ja asuneet intiaanit, inuitit, aleutit ja mestitsit, ja heistä käytetään yhteisnimitystä "intiaanit". Teoksella on kolme keskeistä tavoitetta. Ensinnäkin antaa kuva intiaaneista aktiivisina toimijoina, ei passiivisina uhreina, kuten usein on käsitetty. Toiseksi, koska intiaaneja on miljoonia, heillä on suuri vaikutus kulttuuriin, talouteen ja politiikkaan. Kolmanneksi tekijät korostavat, että intiaanit ovat hyvin monimuotoinen ryhmä, ja kaikilla kansoilla on oma kulttuurinsa, kieliäkin on yli tuhat.Uusi kirja Pohjois-Amerikan intiaaneista, Helsingin yliopisto, Pohjois-Amerikan tutkimus, viitattu 2.12.2010 == Lähteet == == Aiheesta muualla == * Teos Gaudeamuksen sivulla. Luokka:Pohjois-Amerikan alkuperäiskansat Luokka:Suomalaiset tietokirjat Luokka:Vuoden 2010 kirjat
Duarit

Duarit tai Duaarit (, Dooars tai Dwars) ovat kukkuloita ja tulvatasankoja Himalajan itäosan juurella. Osa alueesta kuuluu Intiaan, osa Bhutaniin. Sankoshjoki jakaa kukkulat kahteen osaan: itäosaa kutsutaan Assamin Duareiksi, länsiosaa Länsi-Bengalin Duareiksi. Duarit ovat oikeastaan itäinen osa alavaa Himalajan eteläpuolista Teraita ja sama maastotyyppi jatkuu Nepalin puolella. Duarien nimi tarkoittaa ovea tai porttia. Se on kulkuväylä Bhutanista Koillis- Intiaan. Alueella on monia kansallispuistoja ja suojelualueita. Siellä elää gaureja, norsuja ja leopardeja.Dooars Northeast India Tours, Päivitä: toimimaton linkki 13.8.2015 Bhutan ja Brittiläinen Intia kävivät Bengalin Duareiden hallinnasta Duar-sodan vuosina 1864–1865. Sota kesti viisi kuukautta ja päättyi Bhutanin häviöön. Duarien laajudeksi mainitaan 8 800 neliökilometriä. Läntiset Duarit on merkittävä teentuotantoalue. Länsi- Bengalin Duarien keskeisimmät kaupungit ovat Siliguri, Jalpaiguri ja Darjeeling. Näistä viimeksi mainittu on rekisteröity muista Duareista erilliseksi teentuotantoalueeksi. == Lähteet == ==Aiheesta muualla== *Dooars (dooarstravel.com) *Dooars|Dooar|Duars|Dooars Hotel|Gorumara National Park|Gorumara (dooarstourism.com) *Indian Tea Association: Tea Growing Regions (indiatea.org) Luokka:Bhutanin maantiede Luokka:Intian maantiede
Asetus (ratsastus)

Asetuksessa hevosen kaula ja pää taipuvat sivulle kaularangan ensimmäisen ja toisen nikaman kohdalta. Niska säilyy hevosen kehon korkeimmalla olevana kohtana, ja korvat pysyvät vaakasuunnassa samalla korkeudella. Asetusta käytetään tiettyjä kouluratsastusliikkeitä sekä kaarevia teitä ratsastettaessa. ==Lähteet== * Luokka:Kouluratsastus
Suzanne Juyol

Suzanne Juyol (1. tammikuuta 1920 Pariisi – 20. heinäkuuta 1994 Pariisi) oli ranskalainen oopperalaulaja, äänialaltaan dramaattinen sopraano. Juyol opiskeli Pariisin konservatoriossa ja teki ammattimaisen debyyttinsä Palais Garnier'ssa vuonna 1942 Margared'n roolissa Édouard Lalon oopperassa Le roi d'Ys. Tätä seurasivat esiintymiset oopperoissa Pénélope (Fauré), Ariadne (Dukas), La damnation de Faust (Berlioz) ja Faust (Gounod). Opéra-Comiquessa Juyol esiintyi ensimmäistä kertaa vuonna 1946 Charlottena Wertherissä. Hänen muita roolejaan olivat muiden muassa Carmen, Tosca ja Santuzza. Juyol alkoi tulkita Wagnerin rooleja Monte-Carlon oopperassa, jossa hän debytoi vuonna 1947. Suosio oli sellaista, että Juyol kutsuttiin Staatsoper Unter den Lindeniin esiintymään Tristanissa ja Isoldessa vuonna 1951 Max Lorenzin kanssa. Hän vetäytyi lavalta neljänkymmenen vuoden iässä vuonna 1960. Hänen puolisonsa oli Victor Serventi, joka toimi laulunopettajana Pariisin oopperassa. Juyolin diskografiaan kuuluvat levytykset Carmenista (1951) ja Wertheristä (1953). Luokka:Ranskalaiset oopperalaulajat Luokka:Sopraanot Luokka:Vuonna 1920 syntyneet Luokka:Vuonna 1994 kuolleet
Arseenipohjainen elämä

Arseenipohjainen elämä viittaa mikro-organismeihin, jotka mahdollisesti käyttävät arseenia solujen ja DNA:n rakenteissa, kun fosforia ei ole käytettävissä niiden elinympäristössä. Vuonna 2010 NASAn rahoittamat tutkijat kertoivat löytäneensä tällaisia organismeja eteläisessä Kaliforniassa sijaitsevasta Mono Laken suolajärvestä. NASA löysi uutta elämää myrkkyjärvestä Yle.fi Laboratoriokokeissa tutkijat havaitsivat kyseisen GFAJ-1-bakteerin selviytyvän ja lisääntyvän arseeniliuoksessa, joka sisälsi erittäin vähän tai ei ollenkaan fosforia. Useat tutkijat ovat epäilleet löytöä. Myöhemmissä laboratoriotutkimuksissa tulosta ei pystytty toistamaan. Useissa tutkimuksissa osoitettiin, että arseenipohjaisiksi väitetyt bakteerit eivät pystyneetkään korvaamaan fosforia arseenilla solukalvojensa molekyyleissä ja DNA:ssansa. == Lähteet == Luokka:Mikrobiologia
Sharon Finneran

Sharon Evans Finneran (Rittenhouse; s. 4. helmikuuta 1946 Rockville Centre, New York) on entinen yhdysvaltalainen uimari. Hän sai hopeamitalin 400 metrin sekauinnissa vuoden 1964 kesäolympialaisissa Tokiossa ajalla 5:24.1. Hän voitti myös AAU-titteleitä ja vuoden 1963 Pan-Amerikan kisoissa kultaa 400 metrin vapaauinnissa.Sharon Finneran Biography and Olympic Results | Olympics at Sports-Reference.com Finneran edusti aikoinaan Santa Clara High Schoolia ja Los Angeles Athletic Clubia. Hän kuuluu uimarisukuun; veli Mike Finneran ja tytär Ariel Rittenhouse ovat myös kilpailleet olympialaisissa, ja hänen äitinsä oli joukkueen toimihenkilönä vuoden 1976 olympialaisissa. == Lähteet == Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1946 syntyneet Luokka:Elävät henkilöt
Jed Graef

Jedward Richard "Jed" Graef (s. 1. toukokuuta 1942 Montclair, New Jersey) on entinen yhdysvaltalainen uimari. Hän voitti vuoden 1964 kesäolympialaisissa Tokiossa kultaa 200 metrin selkäuinnissa ajalla 2:10.3, joka oli uusi maailmanennätys. Samana vuonna hän voitti samassa lajissa myös NCAA-tittelin. Hän edusti New Jersey Swim Associationia ja Princetonin yliopistoa.Jed Graef Biography and Olympic Results | Olympics at Sports-Reference.com Graef sai Michiganin yliopistossaISHOF - Jed Graef (USA) - 1988 Honor Swimmer filosofian tohtorin arvon psykologiassa ja teki merkittävää työtä urheilupsykologian parissa ja opetti Toronton yliopistossa. Hänet on otettu International Swimming Hall of Fameen vuonna 1988. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Yhdysvaltalaiset psykologit Luokka:Vuonna 1942 syntyneet Luokka:Elävät henkilöt
WWF Shotgun Saturday Night

WWF Shotgun Saturday Night oli WWE:n esittämä ohjelma, jossa esiintyi painijoita WWE RAW'sta. WWF Shotgun Saturday Night oli hetken aikaa merkittävä viikoittainen ohjelma RAW'n lisäksi. Ohjelma sisälsi tunnettuja painijoita ja jatkoi RAW'n juonikuvioita. Ohjelman konsepti oli erikoinen omana aikanaan, koska Shotgun Saturday Night esitettiin myöhäisinä lauantai-iltoina ja nauhoituspaikkana oli useat New Yorkin yöklubit. WWE yritti mainostaa ohjelmaa rajumpana heidän muuhun tarjontaan verrattuna. Ohjelma oli erikoinen myös siksi, koska kehä oli normaalia pienempi ja kehää ympäröivät köydet olivat keltaiset (myöhemmin nähty WWE NXT'ssä). Ensimmäinen WWF Shotgun Saturday Night näytettiin tammikuussa 1997. Ohjelman alkuperäinen konsepti ei pysynyt pitkään johtuen Terry Funkin kerran pitämästä rajusta promosta ohjelman aikana, joka pakotti WWE'tä muuttamaan formaattia. WWF Shotgun Saturday Nightia ei enää nauhoitettu yöklubeissa vaan se muuttui WWE Heatin tyyliseksi ohjelmaksi, jossa esiintyi vähemmän tunnettuja painijoita. Koska ohjelmalla myöhemmässä vaiheessa ei ollut isompien ohjelmien juonikuvioiden kannalta merkitystä ja se ei vaikuttanut heidän "lippulaivaansa", WWE saattoi käyttää ohjelmaa monesti kykyjen etsimiseen ja siksipä se antoi monille tuntemattomille tai paikallisille (riippuen missä ohjelma kuvattiin) painijoille mahdollisuuden näyttää taitonsa TV-yleisölle. Jos WWE näki painijassa jotakin, he saattoivat palkata hänet ja laittaa suurempiin ohjelmiin kuten RAW'in. Ohjelmasta tehtiin monia versioita eri markkinoille. Esimerkiksi pelkällä WWF Shotgun nimellä kulkeva ohjelma oli editoitu lapsiystävällisemmäksi. Ohjelmalla oli myös eri intro, eri grafiikat, eri selostajat, mutta samat matsit kuin WWF Shotgun Saturday Night'ssa, tosin eri järjestyksessä. Muilla nimillä kulkevia versioita olivat mm. WWF 11:Alive ja WWF New York. WWE SmackDownin tultua vuonna 1999 WWF Shotgun Saturday Night päätettiin korvata WWF Jakked ja WWF Metal -nimisillä ohjelmilla. Kyseisten ohjelmien konsepti oli kumminkin sama. Luokka:Showpaini Luokka:Urheiluohjelmat
Géori Boué

Georgette ”Géori” Boué (16. lokakuuta 1918 Toulouse – 5. tammikuuta 2017 Pariisi) oli ranskalainen sopraano. Hänet yhdistetään varsinkin ranskalaiseen ohjelmistoon, mutta Massenet’n, Gounod’n ja Delibesin kaltaisten säveltäjien teosten lisäksi hänen ohjelmistoonsa lukeutui myös Verdin ja Puccinin teoksia sekä Pjotr Tšaikovskin Jevgeni Onegin. Bouélla oli rooleja myös nykysäveltäjien, kuten Marcel Landowskin ja Jean-Michel Damasen oopperoissa, ja lisäksi hän lauloi operettia. Boué opiskeli kotikaupunkinsa konservatoriossa ja teki ensiesiintymisensä Capitole de Toulousessa 1934 voitettuaan ensimmäisen palkinnon laulukilpailussa. Opéra-Comiquessa hän debytoi vuonna 1939 ja Palais Garnier’ssa 1942. Kansainvälisesti hän pääsi esiintymään muun muassa Milanon La Scalaan. Hän meni toukokuussa 1944 naimisiin baritoni Roger Bourdinin kanssa, ja paria kuullaan yhdessä Faustin ja Thaïsin levytyksillä. Boué esiintyi nimiroolissa Sacha Guitryn elokuvassa La Malibran vuonna 1943. Sopraano vetäytyi lavalta vuonna 1970. ==Lähteet== Luokka:Ranskalaiset oopperalaulajat Luokka:Sopraanot Luokka:Vuonna 1918 syntyneet Luokka:Vuonna 2017 kuolleet
Kim McGuire

Kim McGuire (1. joulukuuta 1955 New Orleans, Louisiana – 14. syyskuuta 2016 Florida) oli yhdysvaltalainen näyttelijä. Hänet tunnetaan erityisesti elokuvasta Cry-Baby, jossa hän näytteli Mona ”Hatchet-Face” Malnorowskia. McGuire syntyi New Orleansissa, Louisianassa. Hänen vanhempansa olivat asianajaja Raymond A. McGuire ja Mary Toole. Hänen oli alun perin tarkoitus seurata isänsä jalanjälkiä asianajajana. McGuire kuitenkin kiinnostui hyvin varhaisessa iässä näyttelemisestä ja saikin roolin John Watersin Cry-Babystä. McGuire kuoli 60-vuotiaana keuhkokuumeeseen. ==Lähteet== Luokka:Yhdysvaltalaiset näyttelijät Luokka:Vuonna 1955 syntyneet Luokka:Vuonna 2016 kuolleet
Darren Burrows

Darren E. Burrows (s. 12. syyskuuta 1966 Winfield, Kansas Yhdysvallat) on yhdysvaltalainen näyttelijä. Burrows tunnetaan parhaiten roolistaan Ed Chigliakina televisiosarjassa Villi Pohjola. Hän esiintyi myös elokuvissa Cry- Baby, Amistad, Sunset Strip ja Forty Shades of Blue. Burrows on myös näytellyt yhdessä Salaisten kansioiden ja CSI:n jaksossa. Tällä hetkellä hän asuu Los Angelesin ulkopuolella vaimonsa Melinda Delgadon ja heidän neljän lapsensa kanssa. == Lähteet == Luokka:Yhdysvaltalaiset näyttelijät Luokka:Vuonna 1966 syntyneet Luokka:Elävät henkilöt
Stephen Mailer

Stephen McLeod Mailer (s. 10. maaliskuuta 1966) on yhdysvaltalainen näyttelijä. Hän on näytellyt elokuvissa kuten Omaa luokkaansa, Cry-Baby ja Baby Mama. Hän myös näytellyt televisiosarjoissa kuten Gilmoren tytöt ja Laki ja oikeus. Mailer syntyi New Yorkissa, kirjailija Norman Mailerille ja näyttelijä Beverly Bentleylle. Hän on naimisissa tuottaja Lindsay Marxin kanssa. Luokka:Yhdysvaltalaiset näyttelijät Luokka:Vuonna 1966 syntyneet Luokka:Elävät henkilöt
Rachid Harkouk

Rachid Harkouk (, s. 19. toukokuuta 1956 Chelsea, Englanti) on englantilais- algerialainen entinen jalkapalloilija. Keskikentällä ja hyökkääjänä pelannut Harkouk tunnettiin oikukkaana pelaajana, jolla oli ajoittain räjähtävä laukaus.1976-77 Clara.net Viitattu 3.12.2010 ==Maajoukkueura== Harkouk kuului Algerian maajoukkueeseen vuoden 1986 MM-kisossa. Hän pelasi turnauksessa kaksi ottelua.Rachid Harkouk 11v11.com Viitattu 3.12.2010 ==Lähteet== * Worldfootball ===Viitteet=== Luokka:Englantilaiset jalkapalloilijat Luokka:Algerialaiset jalkapalloilijat Luokka:Vuonna 1956 syntyneet Luokka:Elävät henkilöt
Amy Locane

Amy Rose Locane (s. 19. joulukuuta 1971) on yhdysvaltalainen näyttelijä. Locane on syntynyt Trentonissa, New Jerseyssä. Hän kuului Melrose Place -televisiosarjan alkuperäiseen näyttelijäkaartiin mutta lähti sarjasta jo 13 jakson jälkeen. Hänen korvaajakseen tuli Daphne Zuniga. Locane on näytellyt myös esimerkiksi elokuvissa Sekopäät ja Cry-Baby. == Yksityiselämä == Locane on ollut naimisissa viiniasiantuntija Mark Bovenizerin kanssa vuodesta 2008 lähtien. Heillä on kaksi tytärtä, joista vanhemmalla on Crohnin tauti. Kesäkuussa 2010 Locane ajoi humalassa kolarin, jossa toisessa autossa matkustajana ollut nainen kuoli ja kuljettaja loukkaantui vakavasti. Locane tuomittiin helmikuussa 2013 kolmeksi vuodeksi vankeuteen kuolemantuottamuksesta. Tuomiota lyhensivät vankeusajasta koituviksi arvioidut kärsimykset hänen lapsilleen. == Filmografia == * Kadotetut enkelit (1989) * Cry-Baby (1990) * No Secrets (1991) * School Ties(1992) * Sekopäät (1994) * Sininen taivas (1994 * Rikolliset sydämet (1995) * Kielletty suhde (1995) * Elä täysillä! (1997) * Legend of the Mummy (1997) * Prefontaine – kiitävät sekunnit (1997) * The Girl Gets Moe (1997) * Pahan verkossa (1998) * Ryöstö (2001) * Bad Karma – viiltävä rakkaus (2002) * Secretary (2002) * Throttle (2005) * Visiting (2009) * Coffee (2009) === Televisio === * Young People's Specials (1 jakso, 1984) * NBC's Special Treat (1 jakso, 1985) * Under One Roof (13 jaksoa, 1984-1985) * Melrose Place (13 jaksoa, 1992) * Ebenazer (TV- elokuva, 1997) * Route 9 - Umpikujassa (TV-elokuva, 1998) * Enkelin kosketus (1 jakso, 1999) * Mystery Woman (2003) * Alien Express (TV-elokuva, 2005) == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1971 syntyneet Luokka:Elävät henkilöt
Kapurthala

Kapurthala (, ) on kaupunki Punjabin osavaltiossa Intiassa. Brittiläisen hallinnon aikana Kapurthala oli samannimisen vasallivaltion () pääkaupunki, jota hallitsi siirtomaaherrojen suosiolla paikallinen maharadžaImperial Gazetteer of India, vol. xiv, s. 408. Viitattu 3.12.2010. Nykyään se on Kapurthalan piirin hallinnollinen keskusKapurthala City.com Viitattu 3.12.2010. Kapurthalassa on asukkaita 85 686 (2001)Citypopulation.de Viitattu 3.12.2010. Se sijaitsee 19 km Jalandharista, jonne on rautatieyhteys, ja 66 km Amritsarista, jossa sijaitsee lähin lentokenttäWelcome to Kapurthala: Introduction Viitattu 3.12.2010. Kaupungissa on 1930 valmistunut maurilaistyylinen moskeija, jonka esikuvana toimi Marrakechin QutbiyaMaps of India: The Moorish Mosque, Kapurthala City Viitattu 3.12.2010. Monet ranskalaisvaikutteiset hallintorakennukset ja palatsit ovat antaneet kaupungille kutsumanimen "Punjabin Pariisi". == Lähteet == == Aiheesta muualla == *Kapurthalan piirin viralliset sivut *Sainik School Kapurthala Luokka:Punjabin kaupungit de:Kapurthala (Staat)
Ann-Marie Nyroos

Ann-Marie Nyroos (s. 24. toukokuuta 1955 Turku) on suomalainen diplomaatti. Hän on ollut syyskuusta 2013 Suomen Tanskan suurlähettiläs. Ennen tehtävään siirtymistä hän työskenteli ihmisoikeussuurlähettiläänä ulkoministeriössä. Kesäkuusta 2010 helmikuuhun 2012 Nyroos toimi tasavallan presidentti Tarja Halosen ulkopoliittisena neuvonantajana ja kabinetin jäsenenä. Tätä ennen hän työskenteli vuodesta 1983 ulkoasiainministeriön palveluksessa. Hän toimi muun muassa ulkoasiainministeriön ihmisoikeuspolitiikan yksikön päällikkönä vuosina 1996–2002, suurlähettiläänä ja Suomen pysyvänä edustajana Euroopan neuvostossa vuosina 2002–2007 ja Suomen suurlähettiläänä Kroatiassa vuosina 2007–2010. Nyroos on koulutukseltaan valtiotieteiden maisteri. Hän valmistui Turun yliopistosta vuonna 1981. Nyroos on naimisissa ja hänellä on kaksi lasta. Hänen puolisonsa on taiteilija Teemu Kassila. == Lähteet == Luokka:Suomen suurlähettiläät Luokka:Vuonna 1955 syntyneet Luokka:Elävät henkilöt
David Alderton

David Alderton (s. 1956) on englantilainen luontokirjailija, joka on kirjoittanut lukuisia kirjoja eläimistä, etenkin lemmikkieläimistä. Alderton opiskeli eläinlääketiedettä Cambridgen yliopistossa. Opiskelunsa loppuvaiheessa hän allergisoitui ja joutui vaihtamaan alaa. Hän ryhtyi kirjoittamaan kirjoja koirista, linnuista sekä lemmikkieläimistä ja niiden hoidosta. Kirjoja on käännetty 30 kielelle, ja niitä on myyty yli kuusi miljoonaa kappaletta. Kirjat ovat voittaneet kansainvälisiä palkintoja. Alderton on johtanut brittiläistä lemmikkilintukerhojen ja -yhdistysten kattojärjestöä National Council for Aviculture. Hän on Kennel Clubin jäsen ja toimittaa kuukausittain ilmestyvää Practical Reptile Keeping-lehteä. Vuonna 2010 Alderton perusti Pet Info Club-nimisen verkkosivuston, jolta löytää asiantuntevaa neuvontaa lemmikkien hoitoon ja hankintaan. == Teoksia == * Animals, Amber Books LTD, 2009 * Encyclopedia of Aquarium and Pond Fish, Dorling Kindersley, 2008 * Your Dog Interpreter, Readers Digest, 2007 * Firefly Encyclopedia of the Vivarium, Firefly Books, 2007 * Chinchillas (Animal Planet Pet Care Library), TFH Publications, 2007 * Young at Heart (Caring for the Older Dog), Readers Digest, 2007 * Your Cat Interpreter, Readers Digest, 2006 * The Illustrated Encyclopedia of Birds of the World, kuvitus Peter Barrett, Southwater, 2004 * Horses (DK Pockets), Dorling Kindersley, 2003 * Smithsonian Handbook : Dogs, Dorling Kindersley, 2002 * Smithsonian Handbook : Cats, Dorling Kindersley, 2002 * Hamster (Collins Family Pet Guides), Collins, 2002 * Budgerigar (Collins Family Pet Guides), Collins, 2002 * The Small Animals Question and Answer Manual, Barron’s Educational, 2001 * Hounds of the World, kuvitus Bruce Tanner, Swan Hill Press, 2000 * Rodents of the World, kuvitus Bruce Tanner, Cassell, 1999 * Foxes, Wolves & Wild Dogs of the World, kuvitus Bruce Tanner, Cassell, 1998 * Opi tuntemaan kissasi, Mäkelä, 1999 * Opi tuntemaan koirasi, Mäkelä, 1999 * Caring for Your Small Pets, (suomeksi Pienet lemmikkieläimet - Omistajan opas, Gummerus Kustannus, 2004) * Kanit ja marsut, Gummerus, 1991 * Pikkujyrsijöiden hoito. Hamsterit, gerbiilit, rotat, hiiret ja chinchillat, Gummerus, 1992 * Kissan valinta ja hoito, Gummerus, 1991 * A Birdkeeper's guide to pet birds, Salamander Books Ltd, 1987, (suomeksi: Häkkilinnut, Gummerus Kustannus Oy, 1991). * Kotona on koira, 1988 == Lähteet == *http://petinfoclub.com/About_David.aspx == Aiheesta muualla == *Luettelo David Aldertonin kirjoista Luokka:Englantilaiset kirjailijat Luokka:Brittiläiset ornitologit Luokka:Vuonna 1956 syntyneet Luokka:Elävät henkilöt
Pieraccini-säätiö

Pieraccini-säätiö eli Fondazione Pieraccini (virallisesti Siv ja Rolando Pieraccini säätiö sr) oli Suomessa vuosina 2009–2017 toiminut säätiö, joka tuki ja edisti Suomen ja Italian välisiä kulttuurisuhteita.Siv ja Rolando Pieraccini säätiö sr. (Toiminta lakannut 3.2.2017.) Patentti- ja rekisterihallitus / YTJ Yritys- ja yhteisötietojärjestelmä. Säätiöllä oli julkaisusarja Suuria suomalaisia – Great Finns, jossa esiteltiin eri alojen merkittäviä suomalaisia vaikuttajia. Julkaisusarjan ensimmäinen teos oli neljällä kielellä julkaistava Martti Ahtisaaren Nobel-puhe. Säätiön perusti ja sitä hallinnoi Rolando Pieraccini, joka on vuodesta 1975 työskennellyt Suomessa kustantajana ja bibliofiilina ja pitänyt taidegalleriaa. Ateneumin taidemuseo sai häneltä vuonna 2008 lahjoituksena italialaisia 1900-luvun taiteilijoita käsittävän kokoelman. Pieraccinin kustantamo Eurographica julkaisee numeroituina kappaleita julkaistavia signeerattuja teoksia.Petäjä, Jukka: Ahtisaaren Nobel-puhe julkaistiin kirjana. Helsingin Sanomat 3.12.2010, s. C 1.Ateneum. Pieraccini on itse ja säätiönsä kautta lahjoittanut 1960-luvulla aloittamansa taidekokoelman teoksia Ateneumin taidemuseolle. Lahjoitusvaiheessa teoksia oli 700, mutta kokoelma on karttunut myöhemmin. Vuonna 2012 hän lahjoitti säätiönsä kautta Ateneumille Giorgio Morandiin etsauksen Casa del campario a Grizzana (1929). Teos on neljäs lahjoitettu Morandin teos. Lahjoitukseen kuului muitakin teoksia, muun muassa yhdeksän Marino Marinin teosta ja seitsemäntoista Nunzio Gulinon teosta. Pieraccinin Ateneum-kokoelman arvioidaan olevan laajin ja kattavin italialaisen 1900-luvun grafiikan kokoelman maailman museoista. Ateneum on julkaissut kokoelmaa esittelevän teoksen Maestri italiani del Novecernto italiaksi ja suomeksi.Petäjä, Jukka: Ateneum sai neljännen Morandin etsauksen. Helsingin Sanomat 5.5.2012, s. C 5. ==Lähteet== ==Aiheesta muualla== * Ateneumille suurlahjoitus. Luokka:Entiset suomalaiset säätiöt
Intianmerantipuu

Intianmerantipuu, myös sal, salpuu2500 växter (vanhentunut linkki) (Shorea robusta) on siipipuukasveihin kuuluva lehtipuulaji, jota tavataan Aasiassa. Se kasvaa yleisenä Siwalikvuorilla ja Duareilla. Intianmerantipuu kasvaa 40 metriä korkeaksi ja sen rungon halkaisija voi olla kaksi metriä.Flora of China Hindujen traditiossa puu yhdistetään Vishnuun.Sacred Trees == Lähteet == == Aiheesta muualla == * ITIS: Shorea robusta Luokka:Siipipuukasvit Luokka:Aasian puut
Rolando Pieraccini

Rolando Raffaele Adolfo Pieraccini (s. 22. joulukuuta 1939Asunto Oy Luoteisväylä 25. Kaupparekisteriote. Patentti- ja rekisterihallitus. Italia) on Suomessa asuva italialaissyntyinen taidemesenaatti, galleristi ja kustantaja.Pieraccini, Rolando Raffaele Adolfo. Yksityinen elinkeinonharjoittaja. Patentti- ja rekisterihallitus / YTJ Yritys- ja yhteisötietojärjestelmä. Pieraccini on asunut Suomessa vuodesta 1975. Hän on perustanut kaksi kustannusliikettä: Eurographica ja The Lauttasaari Press. Vuonna 2009 hän perusti Pieraccini-säätiön edistämään Suomen ja Italian kulttuurisuhteita. Pieraccini on itse ja säätiönsä kautta lahjoittanut 1960-luvulla aloittamansa taidekokoelman teoksia Ateneumin taidemuseolle.Petäjä, Jukka: Ahtisaaren Nobel-puhe julkaistiin kirjana. Helsingin Sanomat 3.12.2010, s. C 1.Ateneum Vuonna 2018 hän lahjoitti Jean Sibeliuksen kirjeitä ja muuta aineistoa sekä ”Suuria suomalaisia” -kokoelman Kansallismuseoon. Pieraccinille on myönnetty Suomen Valkoisen Ruusun I luokan ritarimerkki toiminnasta suomalaisen kuvataiteen ja kulttuurin hyväksi.OPM Pieraccini on naimisissa suomalaisen Siv Pieraccinin kanssa.MTV3 Uutiset. Pieraccini on toimittanut ja kustantamonsa kautta julkaissut taidekirjoja ja italialaisen kirjallisuuden antologioita suomeksi. ==Julkaisuja== * Italialaisia kertomuksia 1900-luvulta. Helsinki: Lauttasaari Press, 2007. ISBN 978-951-97511-9-1 * Italian runoutta 1900-luvulta: 33 runoilijaa – 120 runoa. Helsinki: Lauttasaari Press, 2004. ISBN 951-97511-7-3 ==Lähteet== ==Aiheesta muualla== * Ateneumille suurlahjoitus. Luokka:Italialaiset henkilöt Luokka:Suomalaiset mesenaatit Luokka:Taidekauppiaat Luokka:Vuonna 1939 syntyneet Luokka:Elävät henkilöt
North

North on englannin kielen pohjoista tarkoittava sana. Sanalla on myös seuraavat merkitykset: * North, kaupunki Etelä-Carolinassa, Yhdysvalloissa * AFC North, American Football Conferencen pohjoinen divisioona amerikkalaisessa jalkapallossa * NFC North, National Football Conferencen pohjoinen divisioona amerikkalaisessa jalkapallossa * North, puolalainen black metal -yhtye * North State, eli kansanomaisesti Nortti, savukemerkki * North, seuraavien henkilöiden sukunimi: ** Aaron North (s. 1979), yhdysvaltalainen kitaristi ** Alex North (1910–1991), yhdysvaltalainen säveltäjä ** Alfred John North (1855–1917), australialainen lintutieteilijä ** Christopher North, oik. John Wilson (1785–1854), skotlantilainen runoilija ja esseisti ** Douglass North (1920–2015), yhdysvaltalainen taloustieteilijä, Nobelin taloustieteen palkinnon saaja ** Frederick North (1732–1792), Britannian pääministeri 1770–1782 ** George North (s. 1992), waleslainen rugby union -pelaaja ** Heather North (1950–2017), yhdysvaltalainen näyttelijä ** Jade North (s. 1982), australialainen jalkapalloilija ** Jay North (s. 1951), yhdysvaltalainen näyttelijä ** Kent North (1971–2007), brittiläinen pornonäyttelijä ** Marianne North (1830–1890), brittiläinen taidemaalari ** Nolan North (s. 1970), yhdysvaltalainen näyttelijä ** Oliver North (s. 1943), yhdysvaltalainen upseeri ** Kent North (1971–2007), brittiläinen pornonäyttelijä ** Nigel North (s. 1954), englantilainen luutisti ja klassinen kitaristi ** Peter North (s. 1957), kanadalainen pornonäyttelijä * North, kuvitteellisia henkilöitä: ** David North, Christoph Nord, Marvel Comicsin sarjakuvahahmo
Bridgewater-luokka (sluuppi)

Bridgewater-luokka oli Britannian kuninkaallisen laivaston kahden sluupin muodostama alusluokka. Ne tilattiin vuoden 1927 laivasto-ohjelmassa ja olivat ensimmäisiä hankittuja aluksia, jotka korvasivat Flower-luokan sluuppeja siirtomaissa. Valmistettaessa toinen nelituumainen oli ilmatorjuntakykyinen ja toinen ei. Myöhemmin molemmat olivat ilmatorjuntaan sopivia. Toisen maailmansodan alkaessa aluksilta poistettiin toinen nelituumainen ja kunnialaukaustykit. Aluksille asennettiin 20 millimetrin ilmatorjuntatykkejä 1943. Niiden syvyyspommien lukumäärä oli 1939 15 kappaletta, mitä kasvatettiin sodan kuluessa ensin 40 ja sitten 80 kappaleeseen. == Alukset == Luokan kumpikin alus tilattiin 19. syyskuuta 1927 Hawthorn Leslie and Companyltä Hebburnistä ja ne saatiin palvelukseen 1929. Aluksi ne sijoitettiin Kiinan asemalle Hongkongiin, kunnes 1935 HMS Bridgewater siirrettiin Hyväntoivonniemen asemalle. Kumpikin alus osallistui sodan aikana Atlantin taisteluihin. Bridgewater-luokan sluupitHague, Arnold s. 23 Nimi Telakka Kölinlasku Vesille Valmis Kohtalo HMS Bridgewater Hawthorn Leslie 6. helmikuuta 1928 14. syyskuuta 1928 14. maaliskuuta 1929 myyty 22. toukokuuta 1947 HMS Sandwich Hawthorn Leslie 9. helmikuuta 1928 29. syyskuuta 1928 23. maaliskuuta 1929 myyty 8. tammikuuta 1946 ==Lähteet== * * === Viitteet === *